પરંતુ સમય સમય બલવાન હૈ, અને મહાબાહો મહાસંકુલમાંથી ટાઇમ તથા અન્ય પ્રકાશનોનું ઝુંડ સ્વતંત્ર બન્યું, ૫૦૦ જેટલા માણસોને છૂટા કરીને પોતાના નામે નામવાળા ઐતિહાસિક મકાનમાંથી હોલડોલ વીંટી સસ્તા મકાનમાં રહેવા ગયું. અને બેએક માસ પહેલાં અમેરિકાના રાજદ્વારી ચળવળિયા બે કોક ભાઈઓ (Koch Bros)ને વેચાઈ ગયું. તે લોકોએ અગાઉ પણ ટાઇમ ખરીદવાની બે વાર કોશિશ કરેલી. કોક બ્રધર્સ કટ્ટર દક્ષિણપંથી લોકો છે અને વાચકોમાં ફફડાટ છે કે તેમના હસ્તક્ષેપથી ટાઇમની નિષ્ઠાવાન પત્રિકાની મુદ્રા ઉપર અસર પડશે અને ૩૦ લાખ નકલનો ફેલાવો ધરાવતું ટાઇમ સાપ્તાહિક રિપબ્લિક પાર્ટીનું રણશિંગડું બની જશે.